**เอกสารแนบท้าย**

**ประกาศคณะกรรมการพิจารณาตำแหน่งทางวิชาการ มหาวิทยาลัยเกษตรศาสตร์**

**เรื่อง แนวปฏิบัติในการขอตำแหน่งทางวิชาการ สำหรับพนักงานมหาวิทยาลัย**

**5. แนวทางการประเมินผลงานทางวิชาการของผู้ทรงคุณวุฒิ**

 การประเมินผลงานทางวิชาการของผู้ทรงคุณวุฒิต้องดำเนินการให้เป็นไปตามหลักเกณฑ์ วิธีการ และมาตรฐานจริยธรรมและจรรยาบรรณสำหรับผู้ทรงคุณวุฒิเพื่อทำหน้าที่ประเมินผลงานทางวิชาการและจริยธรรมและจรรยาบรรณทางวิชาการของมหาวิทยาลัยกำหนด รวมทั้งควรคำนึงถึงองค์ประกอบอื่น ๆ เพื่อประกอบการพิจารณาตัดสิน ดังนี้

 1) ผลงานทางวิชาการต้องได้รับการเผยแพร่ในวงวิชาการอย่างกว้างขวาง และสามารถสืบค้น (visibility) และเข้าถึง (availability) ผลงานทางวิชาการได้

 2) ควรคำนึงถึง Journal ranking ของวารสารที่เผยแพร่ผลงานทางวิชาการด้วย ตัวอย่างเช่น ผลงานที่ตีพิมพ์ในวารสารที่อยู่ใน Quartiles1 ของ Science Journal Ranking (SJR) ส่วนใหญ่จะเป็นผลงานที่มีคุณภาพ

 ๓) ควรคำนึงถึงจำนวนครั้งในการอ้างอิงของผลงานทางวิชาการ โดยเฉพาะการอ้างอิงจากต่างประเทศ

 ๔) impact factor (จากฐานข้อมูล Scopus) ของวารสารที่เผยแพร่ผลงานทางวิชาการสามารถสะท้อนถึงคุณภาพของผลงานทางวิชาการได้

 ๕) ประโยชน์ของผลงานทางวิชาการ ที่สามารถสร้างผลกระทบได้ในระดับใดต่อวงวิชาการระดับนานาชาติ หรือ สร้างผลกระทบในด้านเศรษฐกิจและสังคมของประเทศ

 ๖) จริยธรรมในการทำวิจัย หรือ research misconduct เช่น falsification, fabrication และ plagiarism

 ๗) การได้รับรางวัลระดับชาติและระดับนานาชาติของผลงานทางวิชาการ